لیژنەو بە دیکۆمێنت-کەردەی تاۋانەکێ ڕژێمو تورکیای و تاقمە چەتەکان بە هەماهەنگی چەنی نمایندەیی ڕۆژاڤاو کوردستانی جە پانیشتو کوردستانی، کەمپینێۋشان پەی ئیمزا کۆکەردەی دەست پنە کەردەن تا جە ڕاشەۋە بە فەرمی ئا تاۋانێ بە جینۆساید بشناسیانە.
ڕێکۋزێ کەمپینەکەی ئاشکارشان کەردەن: "کەمینەکەشان ۱۱و ئەی مانگێ دەستش پنەکەردەن و تا ئیسە بەردەۋامەن و ئامانجشانە تا ۱۰۰ هەزارێ ئیمزێ کۆبکەرانێۋە و بکیاناشان پەی دادگاو لاهای میاندەوڵەتی، ڕێکۋزیاکێ مافەکانو مرۆڤی و سەرۆک دەوڵەتێ وڵاتانو دنیای و جە ڕاشانەۋە داۋا جە دادگا لاهای و گلێرگەی میاندەوڵەتی بکەرانێ تا هەر کەسێۋە جە دەسەڵاتدارەکێ ورکیا و تاقمە چەتە هەمکارەکانشان تاۋانشان جە ڕۆژئاڤا ئەنجام دان دادگایی بکریانە".
ڕێکۋزێ کامپینەکەی باسشان جە ئانەیە کەردەن: "تا ئیستە جە سلێمانییە و دەوروبەرشەنە و دلێ کامپەکانو  ئاۋارەکانو ڕۆژئاڤاو کوردستانیەنە هەزاران ئێمزێشان کۆکەردێنێۋە، بەردەۋامێ ببانە تا ۱۰۰ هەزار ئیمزاکەی کۆبکرانێۋە"
